La Bibia piemontèisa/Testament Vej/Cronache/1Cronache 4


1 Crònache

4

Sconda lista dij dissendent ëd Giuda 

Fieuj ëd Giuda: Peres, Chesron, Carmì, Cur e Sobal. Reaià, fieul ëd Sobal, a l'ha generà Iacat; Iacat a l'ha generà Acumài e Laad. Coste-sì a son le famije dij Soreatita.

Izrel, Isma e Idbas a l’han dàit origin a la populassion d’Etam. Soa seur as ciamava Aslelponì. Penuèl a l'era stait pare'd Ghedor; Ezer a l'é stait pare'd Cusa. Costi-sì a son ij fieuj ëd Cur, ël prim nà d' Èfrata, fondator ëd Betlem. Ascur, fondator ëd Tekòa, a l'avìa doe fomne: Chelea e Narà. Narà a l'ha partorije Acusàm, Chefer, ël Temanita e l'Acastarita; costi-sì a l'ero stait ij fieuj ëd Narà. Fieuj ëd Chelea: Seret, Socar, Etnan e Cos. Cos a l'ha generà Anub, Assobebà e le famije d' Acarchèl, fieul d'Arum. Iabes a l'era stait pì onorà dij sò frej ; soa mare l'avia ciamalo Iabes përch'a disìa: «Mi i l'hai partorilo con dolor». Iabes a l'ha invocà 'l Dé d'Israel an disend: «Se ti mach t'im benedisèisse e të slarghèisse mie borne e toa man a fùissa con mi e se t'im guernèisse leugn dal mal ëd manera che i l'abia pa da seufre!». Dé a l'ha conseduje lòn ch'a l'avìa ciamà.

Chelub, frel ëd Suca, a l'ha generà Mechir, ch'a l'é stait pare d' Eston. Eston a l'ha generà Bet-Rafa, Paseach e Techinà, fondator dl’a sità d' Ir-Nacas. Costi-sì a son j'òm ëd Reca. Fieuj ëd Chenas: Otnièl e Seraià; fieuj d' Otnièl: Catat e Meonotài. Meonotài a l'ha generà Ofra; Seraià : Ioab, pare 'd coj ch'a stan ant la comba dj' Artesan, përch'a l'ero d’artesan.  Fieuj ëd Caleb, fieul ëd Iefunè: Ir, Ela e Nam. Fieuj d' Ela: Chenas. Fieuj ëd Iealelèl: Zif, Zifa, Tirià e Asarèl. Fieuj d' Esdra: Ieter, Mered, Efer e Ialon. Chila a l'ha consepì Miriam, Samài e Isbach, pare d' Estemòa. Soa fomna, la Giudea, a l'avia generà Iered, fondator ëd Ghedor, Cheber, fondator ëd Soco, e Iecutièl, fondator ëd Zanòach. Costi a son ij fieuj ëd Bitià, fija dël faraon, che Mered a l'avia marià. Fieuj dela fomna d' Odia, seur ëd Nacam, pare 'd Cheila ël Garmita e d' Estemòa 'l Macatita. Fieuj ëd Simon: Amon, Rina, Ben-Canan e Tilon. Fieuj d' Isì: Zochet e Ben-Zochet. Fieuj ëd Sela, fieul ëd Giuda: Er, fondator ëd Leca, Lada, fondator ëd Maresà, e le famije 'd coj ch'a travajo stòfe'd lin fin a Bet-Asbèa, Iochim, la gent ëd Cosebà, Ioas e Saraf, ch'a l'avìo dominà an Moab e peui a son tornà a Betlem. Ma a l'é stòria motobin veja. A l'ero tupiné e a stasìo a Netaìm e a Ghederà; a l'avìo la ca ambelelà con ël rè, a sò servissi.

Ij dissendent ëd Simeon 

Fieuj ëd Simeon: Nemuèl, Iamin, Iarib, Zerach, Saul, peui Salum,peui Mibsam, peui Misma. Fieuj ëd Misma: Camuèl, peui Zacur, peui Simei. Simei a l'avia avù sëddes fieuj e ses fije, ma i sò frej a l'han pa avù vàire fieuj: tute soe famijie a son nen staite 'd bon nùmer parej dla nassion ëd Giuda. A son andait a sté a Bersabea, a Moladà, a Casar-Sual, a Bila, a Esem, a Tolad, a Betuèl, a Corma, a Siclag, a Bet-Marcabòt, a Casar-Susìm, a Bet-Birì e a Saaràim. Coste-sì a l'ero staite soe sità fin-a al temp che David a l'é stait rè. Sò pais a l'ero Etam, Ain, Rimmon, Tochen e Asan: sinch sità. e tuti ij pais che as trovavo d'antorn a coste sità fin-a a Bal. 

Coste a l' ero soe ca e costi-sì ij nòm dle famije ant ij regìster: Mesobàb, Iamlech, Iosa, fieul d' Amasia. Gioel, Ieu, fieul di Iosibia, fieul ëd Seraià, fieul d' Asièl, Elioenài, Iakòba, Iesocaià, Asaià, Adièl, Iesimièl, Benaià, Zisa, fieul ëd Sifì, fieul d' Alon, fieul ëd Iedaià, fieul ëd Simrì, fieul ëd Semaià: costi-sì, nominà për nòm, a l'ero cap ëd soe famije; e le ca dij grand a son spantiasse motobin. A l'ero andàit anvers l'intrada da la part ëd Ghedor fin-a a levant ëd la comba për sbergiairé sò strop. A l'han trovà pasture drùe e grasse e un pais slargà, an flòris e pasi përchè anans a l'ero staje ij bérber dissendent ëd Cam. Ma j'òm iscrivù për sò nòm, al temp d'Esechìa, rè ‘d Giuda, a l'han daje 'l gir a le tende dij Maonita, ch’a stasìo ambelelà; a l'han dësblaje a la manera dl'interdission, fin-a 'l di d'ancheuj e a son ëstabilisse a sò pòst përchè ij leu a l'ero'd bon-a pastura për le feje. E sinch-sent òmo an tra 'd lor, dla rassa 'd Simeon a son andait a sté an sle montagne 'd Seir e lor a l'avìo për cap Pelatia, Nearia, Refaià e Usièl, fieuj d'Isì. A l'han sterminà ij survivù dj'Amalecita e a stan ambelelà dcò al di d'ancheuj.

Piemontèis
Bibia
Testament Vej
Cronache